Apr 12,2017
జియోనీ ఎ1 స్మార్ట్‌ఫోన్‌ భారీ రికార్డు రూ.150కోట్ల విలువైన బుకింగ్‌లు!
న్యూఢిల్లీ: చైనీస్‌ తయారీ జియోనీ సంస్థ ఎ1 స్మార్ట్‌ఫోన్‌ను ఆవిష్కరించిన 10 రోజుల్లోనే 74,682 ముందస్తు బుకింగ్‌లు వచ్చినట్టు సంస్థ వెల్లడించింది. ఈ బుకింగ్‌ ఆర్డర్‌ల విలువ సుమారు రూ.150 కోట్ల విలువ ఉంటుందని పేర్కొంది. మార్చి 31 నుంచి ఏప్రిల్‌ 9 వరకు జియోనీ ఎ1 ఫ్రీ బుకింగ్‌లను తీసుకోవడం ప్రారంభించినట్టు వివరించింది. అయితే ఈ ఫోన్‌ పట్ల కస్టమర్స్‌ నుంచి ఈ స్థాయిలో ఆదరణ లభించడానికి ముఖ్య కారణం..ఈ స్మార్ట్‌ఫోన్‌ కొన్నవారికి రెండేండ్ల వారంటీతో పాటు జేబీఎల్‌ హెడ్‌ఫోన్స్‌ లేదా స్వీస్‌ మిలటరీ బ్లూటూత్‌ స్పీకర్స్‌ అందజేయనున్నట్టు సంస్థ ప్రకటించింది. ప్రధానంగా రూ.8,000-25,000 ధరల మధ్యలో ఉన్న ఫోన్ల్‌కు భారీగా బుకింగ్‌లు ఉంటాయని జియోనీ ఇండియా సీఈవో అరవింద్‌ ఆర్‌.వోహ్ర ఒక ప్రకటనలో పేర్కొన్నారు. అడ్వాన్స్‌ సెల్ఫీ సామర్థ్యాలు, ఎక్కువ కాలం బ్యాటరీ మన్నిక ఈ ఫోన్‌ ప్రత్యేకతలు అని ఆయన తెలిపారు. దీని ధర రూ.19,999 ఉండగా.. 16 ఎంపి సెల్పీ కెమేరా, 13 ఎంపి వెనుక కెమేరా, 2గిగాహెడ్జ్‌, 5.5 అంగుళాల తెర, 4జీబీ ర్యామ్‌తో అందిస్తున్నట్టు ఆయన పేర్కొన్నారు.
మీ స్నేహితులకు రికమెండ్ చెయ్యండి